12. ฐานะการเงินและผลการดำเนินงาน

งบการเงิน

รายละเอียดข้อมูลงบการเงินของบริษัทฯ ณ วันที่ 31 ธันวาคม 2551 และ 2550 ได้แสดงไว้ดังนี้

12.1.1 สรุปรายงานการสอบบัญชี

รายงานผู้สอบบัญชีสำหรับงบการเงินของบริษัทฯ ในปี 2545-2548 ตรวจสอบโดย บริษัท เคพีเอ็มจี
ภูมิไชย สอบบัญชี จำกัด

ในปี 2549-2551 ตรวจสอบโดย บริษัท เอเอ็นเอส ออดิท จำกัด

รายงานผู้สอบบัญชีดังกล่าวในวรรคก่อน ได้ให้ความเห็นอย่างไม่มีเงื่อนไขว่า
งบการเงินได้แสดงฐานะการเงินและผลการดำเนินงาน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

12.1.2 ตารางสรุปงบการเงิน

บริษัท อาร์เอส จำกัด (มหาชน)

ตารางสรุปงบการเงินรวม

ณ วันที่ 31 ธันวาคม 2549-2551

[]

บริษัท อาร์เอส จำกัด (มหาชน)

ตารางสรุปงบการเงินรวม (ต่อ)

ณ วันที่ 31 ธันวาคม 2549-2551

[]

หมายเหตุ * จัดประเภทรายการใหม่ตามงบการเงินปี 2551

บริษัท อาร์เอส จำกัด (มหาชน)

ตารางสรุปงบกำไรขาดทุนรวม

สำหรับปีสิ้นสุดวันที่ 31 ธันวาคม 2549-2551

(บาท)

[]

ที่มา : ฝ่ายจัดการของบริษัทฯ ได้นำงบการเงินสำหรับปี 2550 และ 2549
มาจัดประเภทรายการใหม่ตามโครงสร้างรายได้ของกลุ่มธุรกิจ

12.1.3 อัตราส่วนทางการเงิน

บริษัท อาร์เอส จำกัด (มหาชน)

อัตราส่วนทางการเงินที่สำคัญรวม

ณ วันที่ 31 ธันวาคม 2549-2551 []

ที่มา : อัตราส่วนทางการเงินที่สำคัญปี 2549 คำนวณจากงบการเงินปี 2549
ที่มีการจัดประเภทรายการใหม่ตามงบการเงินปี 2550

12.2 คำอธิบายและการวิเคราะห์ของฝ่ายจัดการ

คำอธิบายและบทวิเคราะห์ของฝ่ายจัดการในส่วน 12 นี้ได้จัดทำขึ้นจากผลประกอบการของบริษัท
อาร์เอส จำกัด (มหาชน) และบริษัทในเครือ (“บริษัทฯ”)
ตามงบการเงินที่ผ่านการตรวจสอบจากผู้สอบบัญชีสำหรับปีสิ้นสุดวันที่ 31 ธันวาคม 2551, 2550
และ 2549 เพื่อประโยชน์ในการแสดงภาพผลประกอบการโดยรวมของกลุ่มบริษัท
โดยได้มีการจัดแบ่งกลุ่มธุรกิจ ออกเป็น 5 กลุ่ม ได้แก่ ธุรกิจเพลงและดิจิตอล ธุรกิจโชว์บิซ
ธุรกิจภาพยนตร์ ธุรกิจกีฬา และธุรกิจสื่อ ซึ่งเป็นกลุ่มธุรกิจหลักของบริษัทฯ

12.2.1 ผลการดำเนินงานที่ผ่านมาของแต่ละกลุ่มธุรกิจ

 งบการเงินสำหรับสำหรับปี สิ้นสุดวันที่ 31 ธันวาคม 2551, 2550 และ 2549 บริษัทมีรายได้ซึ่งสามารถจำแนกตามกลุ่มธุรกิจต่างๆ ได้ดังนี้ 

[]

ที่มา : ฝ่ายจัดการของบริษัทฯ ได้นำงบการเงินสำหรับปี 2550 และ 2549
มาจัดประเภทรายการใหม่ตามโครงสร้างรายได้ของกลุ่มธุรกิจ

งบการเงินสำหรับปี 2551 เมื่อเปรียบเทียบกับ งบการเงินสำหรับปี 2550
แสดงภาพรวมของผลการดำเนินงาน ดังนี้

งบการเงินรวมของบริษัทฯสำหรับปี สิ้นสุดวันที่ 31 ธันวาคม 2551 แสดงผลขาดทุนสุทธิจำนวน
398.4 ล้านบาท เปลี่ยนแปลงเพิ่มขึ้นจากปี 2550 จำนวน 276.7 ล้านบาท ซึ่งแสดงผลขาดทุนสุทธิ
จำนวน 121.7 ล้านบาทโดยมีสาเหตุหลักดังนี้

รายได้

รายได้รวมสำหรับปี สิ้นสุดวันที่ 31 ธันวาคม 2551 มีจำนวน 2,371.4 ล้านบาท ลดลงสุทธิจากปี
2550 จำนวน 144.4 ล้านบาท หรือร้อยละ 5.7 สามารถอธิบายจำแนกตามกลุ่มธุรกิจต่างๆ
ได้ดังนี้

รายได้ธุรกิจเพลงและดิจิตอล

ในปี 2551 บริษัทฯมีรายได้ในกลุ่มธุรกิจเพลงและดิจิตอลจำนวน 757.9 ล้านบาท ลดลงจากปี
2550 จำนวน 150.4 ล้านบาท คิดเป็นร้อยละ 16.6
สาเหตุหลักมาจากการลดลงของรายได้จากการจัดจำหน่ายสินค้าเพลงลดลงสุทธิร้อยละ 47.9
จากการลดลงของยอดขายแผ่นซีดี วีซีดี และดีวีดี อย่างไรก็ดี รายได้จากธุรกิจดิจิตอล
เพิ่มขึ้นร้อยละ 42.1 หลักๆ มาจากการเพิ่มขึ้นของส่วนแบ่งที่ได้รับจาก Operator
ที่ได้รับเพิ่มขึ้นรายเดือน และในปลายปี 2552
ส่วนแบ่งรายได้จากการดาวน์โหลดแต่ละครั้งมีการปรับสัดส่วนเพิ่มขึ้น (Revenue Sharing)
รวมถึงจำนวนเพลงฮิตในการดาวน์โหลดก็มีปริมาณเพิ่มขึ้นจากปีก่อนอีกด้วย

ทั้งนี้ การเพิ่มขึ้นของรายได้ธุรกิจดิจิตอลยังไม่สามารถทดแทนรายได้ที่ลดลงจากการจำหน่ายได้ทันที

รายได้ธุรกิจโชว์บิซ

ในปี 2551 บริษัทฯมีรายได้ในกลุ่มธุรกิจโชว์บิซ จำนวน 591.7 ล้านบาท เพิ่มขึ้นจากปี 2550
จำนวน 82.3 ล้านบาท คิดเป็นร้อยละ 16.2

รายได้ธุรกิจโชว์บิซ ประกอบด้วย รายได้จากการจัดคอนเสิร์ตและกิจกรรมการตลาด
รายได้จากการบริหารศิลปิน และรายได้จากงานรับจ้างผลิต ซึ่งในปี 2552 บริษัทฯ
มีงานรับจ้างผลิต และงานคอนเสิร์ต เพิ่มขึ้น โดยคอนเสิร์ตใหญ่ๆ ในปีนี้ ได้แก่ Summer
Festival, คอนเสิร์ตคาราบาว, Winter Music Festival, คอนเสิร์ตโปงลางสะออน,
Film Mission Possible Live in Concert, คอนเสิร์ตปาน ธนพร, คอนเสิร์ตบีม เป็นต้น

รายได้ธุรกิจภาพยนตร์

ในปี 2551 บริษัทฯมีรายได้ในกลุ่มธุรกิจภาพยนตร์ 118.2 ล้านบาท ลดลงจากปี 2550 จำนวน
178.1 ล้านบาท คิดเป็นร้อยละ 60.1 สาเหตุหลักมาจากจำนวนภาพยนตร์ที่เข้าฉายในปี 2551
น้อยกว่าปี 2550 รวมถึงรายได้เฉลี่ยจากโรงภาพยนตร์ (Box-office)
น้อยกว่าภาพยนตร์ที่ออกฉายในปีก่อน

ในปี 2551 บริษัทฯ มีภาพยนตร์ที่ออกฉายในโรงภาพยนตร์ ทั้งสิ้น 4 เรื่อง ได้แก่เรื่อง
รักสยามเท่าฟ้า, ดรีมทีม, เทวดาตกมันส์ และ Super แหบ-แสบ-สะบัด
และภาพยนตร์ที่ฉายต่อเนื่องจากปลายปี 2550 มีจำนวน 1 เรื่อง ได้แก่ โปงลางสะดิ้ง ในขณะที่ปี
2550 มีภาพยนตร์ออกฉาย 5 เรื่อง ได้แก่ ผีไม้จิ้มฟัน, เมล์นรกหมวยยกล้อ, รักนะ 24 ชั่วโมง,
บ้านผีสิง และโปงลางสะดิ้ง

รายได้ธุรกิจกีฬา

ในปี 2551 บริษัทฯมีรายได้ในกลุ่มธุรกิจกีฬา 215.0 ล้านบาท เพิ่มขึ้นจากปี 2550 จำนวน 184.3
ล้านบาท คิดเป็นร้อยละ 602.4 โดยรายได้ในปีนี้มาจากรายได้จากงานโครงการฟุตบอลยูโร
เป็นหลัก อย่างไรก็ดี ในปีนี้บริษัทได้มีการขยายการลงทุนไปสู่สนามฟุตบอลในร่ม (ผู้เล่น 7 คน)
ภายใต้ชื่อ “S-One” โดยเริ่มเปิดดำเนินการเมื่อกลางปี 2551 ซึ่งสนามฟุตบอลดังกล่าว
ค่อนข้างได้รับการตอบรับที่ดี ทั้งจากสปอนเซอร์ และผู้มาใช้สนาม

รายได้ธุรกิจสื่อ

ในปี 2551 บริษัทฯมีรายได้ในกลุ่มธุรกิจสื่อ 644.6 ล้านบาท ลดลงจากปี 2550 จำนวน 40.6
ล้านบาท คิดเป็นร้อยละ 5.9

รายได้ธุรกิจสื่อ ประกอบด้วย รายได้จากสื่อโทรทัศน์, สื่อวิทยุ, สื่อโมเดิร์นเทรด และสื่อสิ่งพิมพ์

สาเหตุหลักของรายได้ในกลุ่มธุรกิจสื่อที่ลดลง มาจากสื่อโทรทัศน์ร้อยละ 28.1
จากการลดลงของรายได้จากรายการละคร รวมถึงการลดลงของรายการเพลง
เนื่องจากเป็นรายการที่ไม่ก่อให้เกิดรายได้เท่าที่ควร ทั้งนี้ รายได้สื่อสิ่งพิมพ์ลดลงถึงร้อยละ 71
เนื่องจาก บริษัทฯ ได้หยุดดำเนินธุรกิจสื่อสิ่งพิมพ์ ตั้งแต่กลางปี 2551 เป็นต้นมา

อย่างไรก็ดี ในปี 2551 บริษัทฯ ได้มีการขยายตัวเต็มที่สำหรับสื่อโมเดิร์นเทรด
ซึ่งเป็นสื่อโฆษณาที่สามารถกระตุ้นให้เกิดการตัดสินใจซื้อได้ ณ จุดขาย อีกทั้ง
ในด้านราคาขายเฉลี่ยต่อ Spot ก็ไม่สูงนักหากเทียบกับการโฆษณาในสื่ออื่นๆ จึงทำให้ในปีนี้บริษัทฯ
สามารถบริหารรายได้ได้เต็มประสิทธิภาพในพื้นที่ขายโฆษณา

สำหรับสื่อวิทยุในปีนี้มีการลดจำนวนคลื่นลง 1 คลื่นจากปีก่อน แต่รายได้ลดลงเพียงร้อยละ 5 เท่านั้น
เนื่องจากคลื่น Cool 93.0 FM ยังคงเป็นคลื่นที่ครองอันดับ 1 ในกลุ่มของ Easy Lestening
(จากผลสำรวจของ Nielsen Research)
จึงเป็นผลให้รายได้ยังคงเติบโตอย่างต่อเนื่องจากปีก่อน

ต้นทุน ค่าใช้จ่ายขายบริหาร อัตรากำไรขั้นต้น อัตรากำไรจากการดำเนินงาน และ
อัตรากำไร(ขาดทุน)สุทธิ

ต้นทุนขายและผลิตสำหรับปี สิ้นสุดวันที่ 31 ธันวาคม 2551 มีจำนวน 2,102.7 ล้านบาท
เพิ่มขึ้นจากปี 2550 จำนวน 259.8 ล้านบาท คิดเป็นร้อยละ 14.1
สาเหตุหลักมาจากการเพิ่มขึ้นของต้นทุนงานโครงการฟุตบอลยูโร

จากการที่เศรษฐกิจชะลอตัวในช่วงครึ่งปีแรกเป็นผลให้รายได้จากการโฆษณาไม่เป็นไปตามเป้าหมายที่คาดการณ์ไว้
ขณะที่ต้นทุนผลิตงานบางโครงการมีต้นทุนที่สูง จึงทำให้ อัตรากำไรขั้นต้นสำหรับปี 2551
ลดลงจากปีก่อน ถึงร้อยละ 14.7 (ปี 2551 มีอัตรากำไรขั้นต้นร้อยละ 10.3 และปี 2550
มีอัตรากำไรขั้นต้นร้อยละ 25.0)

ค่าใช้จ่ายในการขายและบริหารสำหรับปี สิ้นสุดวันที่ 31 ธันวาคม 2551 มีจำนวน 610.3 ล้านบาท
ลดลงจากปี 2550 จำนวน 175.5 ล้านบาท คิดเป็นร้อยละ 22.3
ซึ่งมาจากการบริหารจัดการค่าใช้จ่ายต่างๆ ให้มีประสิทธิภาพมากขึ้นในปีนี้ ได้แก่
ค่าใช้จ่ายส่งเสริมการขาย ค่าใช้จ่ายในการบริหารจัดการคลังสินค้า และค่าใช้จ่ายเกี่ยวกับพนักงาน

จากภาพรวมดังกล่าวข้างต้น เป็นผลให้ปีนี้บริษัทมีอัตรากำไร(ขาดทุน)สุทธิ ร้อยละ (16.8)

อนึ่ง บริษัทขอเรียนชี้แจงเพิ่มเติมถึงผลกระทบจากนโยบายบัญชีการบันทึกเงินลงทุนในบริษัทย่อย ดังนี้

ปี 2550
บริษัทได้เปลี่ยนแปลงนโยบายการบัญชีสำหรับเงินลงทุนในบริษัทย่อยจากวิธีส่วนได้เสียมาเป็นวิธีราคาทุนในงบการเงินเฉพาะบริษัท
เพื่อให้เป็นไปตามประกาศของสภาวิชาชีพบัญชี
ดังนั้นบริษัทจึงได้ปรับปรุงย้อนหลังงบการเงินเฉพาะบริษัทงวดก่อนที่นำมาเปรียบเทียบเสมือนว่าบริษัทได้บันทึกบัญชีเงินลงทุนในบริษัทย่อยตามวิธีราคาทุนมาโดยตลอด
เป็นเหตุให้กำไรสุทธิสำหรับปี สิ้นสุดวันที่ 31 ธันวาคม 2549 เพิ่มขึ้นจำนวนเงิน 55.3 ล้านบาท (
0.08 บาทต่อหุ้น) และกำไรสะสมยกมาต้นปี 2550 และ 2549 ลดลง จำนวนเงิน 115.5
ล้านบาท และ 170.9 ล้านบาท ตามลำดับ

อย่างไรก็ตาม
การเปลี่ยนแปลงนโยบายบัญชีดังกล่าวส่งผลต่อการแสดงรายการบัญชีที่เกี่ยวข้องกับเงินลงทุนในบริษัทย่อยในงบการเงินเฉพาะกิจการเท่านั้น
ไม่ได้มีผลกระทบต่อการจัดทำงบการเงินรวมและปัจจัยพื้นฐานการทำธุรกิจของบริษัทแต่อย่างใด

12.2.2 ฐานะการเงิน

12.2.2.1 ส่วนประกอบของสินทรัพย์

ณ วันที่ 31 ธันวาคม 2551 บริษัทฯมีสินทรัพย์รวมทั้งสิ้น 1,883.6 ล้านบาท โดยแบ่งสัดส่วนเป็น
สินทรัพย์หมุนเวียน ร้อยละ 63.2 และ สินทรัพย์ไม่หมุนเวียน ร้อยละ 36.8

สินทรัพย์รวมปี 2551 ลดลงจากปี 2550 ร้อยละ 8.9 มีสาเหตุหลักจากลูกหนี้การค้า
และรายได้ค้างรับ ลดลงร้อยละ 19.4 ซึ่งมาจากการรับชำระหนี้ที่ค้างนาน
และจากการลดลงของรายได้จากการจัดจำหน่ายธุรกิจเพลง
การลดลงของสินทรัพย์ไม่มีตัวตนจากการตัดจำหน่ายลิขสิทธิ์เข้าต้นทุนผลิตเมื่องานเกิดขึ้นแล้ว

อย่างไรก็ดี การลดลงดังกล่าวสุทธิจากการเพิ่มขึ้นของที่ดิน อาคาร อุปกรณ์ ร้อยละ 19.4
จากการขยายการลงทุนในสนามฟุตบอล (“S-One”) เป็นหลัก

12.2.2.2 คุณภาพของสินทรัพย์

ลูกหนี้การค้า

ยอดลูกหนี้การค้าสำหรับงบการเงินรวม ณ วันที่ 31 ธันวาคม 2551, 2550 และ 2549
แยกตามอายุหนี้ที่ค้างชำระได้ดังนี้ :-

[]

ลูกหนี้การค้าของบริษัทฯโดยส่วนใหญ่เป็นลูกหนี้การค้าจากกิจกรรมการค้าปกติ
ซึ่งบริษัทฯอาจมีข้อตกลงในการเรียกเก็บล่วงหน้าบางส่วน หรือ
ให้เครดิตเทอมซึ่งโดยเฉลี่ยอยู่ในระยะเวลา 60 - 90 วัน
ขึ้นอยู่กับประเภทของสินค้าหรือบริการที่ให้ ทั้งนี้
ระยะเวลาการค้างชำระของลูกหนี้โดยส่วนใหญ่เป็นไปตามระยะเวลาการให้สินเชื่อของบริษัทฯ
ยกเว้น ลูกหนี้ในส่วนของงานที่มาจากทางราชการ
ซึ่งจะเรียกเก็บได้ช้ากว่าระยะเครดิตเทอมที่ให้เนื่องมาจากระบบงานของทางราชการ
แต่อย่างไรก็ดี ความเสี่ยงจากการไม่ได้รับชำระหนี้จากลูกหนี้ดังกล่าวค่อนข้างต่ำ

- ค่าเผื่อหนี้สงสัยจะสูญ-ลูกหนี้การค้า

ณ 31 ธันวาคม 2551
บริษัทฯได้พิจารณาบันทึกค่าเผื่อหนี้สงสัยจะสูญสำหรับลูกหนี้การค้าเพิ่มขึ้นจำนวน 1.3 ล้านบาท
จากเดิม 72.3 ล้านบาทในปี 2550 เป็น 73.6 ล้านบาทในปี 2551
โดยบริษัทได้พิจารณาตั้งค่าเผื่อหนี้สงสัยจะสูญโดยใช้วิธีการพิจารณามูลหนี้ของลูกหนี้รายตัวที่มีแนวโน้มจะมีปัญหาในการจ่ายชำระ
และมีปัญหาในการติดตามทวงถามหนี้
ซึ่งมูลหนี้ที่จะนำมาใช้รวมในการพิจารณานั้นจะครอบคลุมถึงหนี้ทั้งหมดที่ลูกหนี้รายนั้นมีต่อบริษัทฯ
อย่างไรก็ดี บริษัทฯได้มีการติดตามทวงถามหนี้จากลูกหนี้อย่างเคร่งครัด
และมีการทบทวนค่าเผื่อหนี้สงสัยจะสูญในทุกงวดบัญชีอย่างสม่ำเสมอ
เพื่อให้มูลหนี้ที่คงเหลือในงบการเงินมีมูลค่าสะท้อนตามมูลหนี้ที่คาดว่าจะได้รับ

12.2.3 สภาพคล่อง

12.2.3.1 กระแสเงินสด

สำหรับปีสิ้นสุดวันที่ 31 ธันวาคม 2551 บริษัทฯมีเงินสดและรายการเทียบเท่าเงินสดเพิ่มขึ้น 6.5
ล้านบาท โดยมีเงินสดสุทธิได้มาจากกิจกรรมดำเนินงาน 143.4 ล้านบาท
เงินสดสุทธิใช้ไปในกิจกรรมลงทุน 383.5 ล้านบาท และเงินสดสุทธิได้มาจากกิจกรรมจัดหาเงิน
246.6 ล้านบาท

เงินสดสุทธิใช้ไปในกิจกรรมดำเนินงานเกิดจากการจ่ายชำระค่าลิขสิทธิ์และค่าใช้จ่ายจากการดำเนินงานซึ่งเป็นไปตามปกติทางการค้า
ในขณะที่เงินสดสุทธิใช้ไปในกิจกรรมลงทุนส่วนใหญ่เกิดจากการลงทุนในสินทรัพย์ถาวรซึ่งเป็นผลมาจากแผนการขยายธุรกิจของบริษัทฯ
ส่วนเงินสดสุทธิได้มาจากกิจกรรมจัดหาเงินมาจากการเพิ่มขึ้นของเงินเบิกเกินบัญชีและเงินกู้ยืมจากสถาบันการเงินเพิ่มขึ้น
เพื่อนำมาใช้เป็นเงินทุนหมุนเวียนของบริษัทฯ

12.2.3.2 อัตราส่วนสภาพคล่องที่สำคัญ

[]

ถึงแม้ว่า ในปี 2551 บริษัทฯมีสภาพคล่องในการบริหารงานลดลงจากปี 2550 แต่ บริษัทฯ
ยังคงไม่มีปัญหาการขาดสภาพคล่องในการดำเนินงาน
เนื่องจากบริษัทฯสามารถหาแหล่งเงินกู้ยืมสำรองเพื่อใช้เป็นเงินทุนหมุนเวียนในบริษัทฯ

12.2.4 แหล่งที่มาของเงินทุน

12.2.4.1 หนี้สิน

หนี้สินรวมปี 2551 เพิ่มขึ้นจากปี 2550 ร้อยละ 18.8
สาเหตุหลักเกิดจากการกู้ยืมเงินจากสถาบันการเงินเพิ่มขึ้นเพื่อนำมาใช้เป็นเงินทุนหมุนเวียนของบริษัทฯ
โดย ณ วันที่ 31 ธันวาคม 2551 บริษัทฯมีหนี้สินรวมจำนวน 1,384.0 ล้านบาท
โดยหลักประกอบด้วย เงินเบิกเกินบัญชีและเงินกู้ยืมจากสถาบันการเงิน และ เจ้าหนี้การค้า
ซึ่งเกิดจากการดำเนินงานตามปกติ

12.2.4.2 ส่วนของผู้ถือหุ้น

ณ วันที่ 31 ธันวาคม 2551 บริษัทฯมีส่วนของผู้ถือหุ้นจำนวน 499.7 ล้านบาท ลดลงจากปี 2550
ร้อยละ 44.7 จากการขาดทุนจากผลการดำเนินงานในปี 2551

ในระหว่างปี 2550 บริษัทฯโอนส่วนเกินมูลค่าหุ้น จำนวน 93.3 ล้านบาท
และทุนสำรองตามกฎหมาย จำนวน 5.6 ล้านบาท รวมเป็นเงิน 98.9 ล้านบาท
เพื่อชดเชยผลขาดทุนสะสม ตามมติที่ประชุมวิสามัญผู้ถือหุ้น เมื่อวันที่ 25 กันยายน 2550

12.2.4.3 อัตราส่วนหนี้สินต่อส่วนของผู้ถือหุ้น

[]

อัตราส่วนของหนี้สินต่อส่วนของผู้ถือหุ้นปี 2551 เพิ่มขึ้นจากปี 2550
จากการใช้แหล่งเงินทุนภายนอกเพื่อนำมาใช้ในการบริหารงานภายในบริษัทฯมากขึ้น

12.3 ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

  ไม่มี

12.4 ค่าบริการวิชาชีพ

1)  ค่าตอบแทนจากการสอบบัญชี (Audit Fee)

  กลุ่มบริษัทจ่ายค่าตอบแทนการสอบบัญชี สำหรับปี 2551 และ 2550 เป็นจำนวนรวมทั้งสิ้น 2.9
  ล้านบาท และ 2.7 ล้านบาท

2)  บริการอื่น (Non-Audit Fee)

  ไม่มี